Felkavaró könyvek írónője Magyarországon
Magyarországra látogat a nők elleni erőszak és a kommunista országok feldolgozatlan múltjával foglalkozó, nagy port kavaró Tisztogatás című könyv írója, Sofi Oksanen.
Az 1977-es születésű finn–észt írónő első regényével, a Sztálin teheneivel (Stalinin lehmät, 2003) robbant be az északi országok irodalmi közéletébe.

A szöveg eredeti, szókimondó, politikai felhangoktól sem visszariadó stílusa elnyerte jutalmát, hiszen Oksanen rövid idő alatt Finnország egyik legismertebb kortárs írójává vált, a következő, Tisztogatás című regény pedig Finnország első számú bestsellere lett, eddig 140 000 eladott példánnyal. A regényt közel 30 nyelvre fordították le, köztük magyarra is, nálunk ráadásul már e-könyvben is elérhető.

Az írónőt számos irodalmi díjjal jutalmazták: 2008-ban Finlandia-díjat kapott, és 2010-ben elnyerte a skandináv országok legnagyobb irodalmi kitüntetését, a Nordic Council Literature Prize-t. Oksanen a legfiatalabb szerző, akit eddig ebben a díjban részesítettek.

A magyarul most megjelenő Sztálin teheneit Sofi Oksanen május 12-én este személyesen mutatja be a magyar olvasóknak. Részletek itt.

AJÁNLOTT LINK:
Sofi Oksanen könyvei a Polc.hu-n
Tisztogatás – a könyv, ami bombaként robbant (Polc.hu)
Kultúra